BEAUTY ดีด 5% คาดนลท.ซื้อเก็งกำไรหลังเป็นขาลงมานาน โบรกฯชี้กำไรไตรมาส 4/61 พีคสุดของปี
BEAUTY ดีด 5% คาดนลท.ซื้อเก็งกำไรทางเทคนิคหลังเป็นขาลงมานาน โบรกฯชี้กำไรไตรมาส 4/61 พีคสุดของปี ล่าสุด ณ เวลา 10.41 น. อยู่ที่ 6.90 บาท บวก 0.35 บาท หรือ 5.34% สูงสุดที่ 6.90 บาท ต่ำสุดที่ 6.55 บาท ด้วยมูลค่าซื้อขาย 172.17 ล้านบาท
2 ม.ค. 2562

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.41 น. อยู่ที่ 6.90 บาท บวก 0.35 บาท หรือ 5.34% สูงสุดที่ 6.90 บาท ต่ำสุดที่ 6.55 บาท ด้วยมูลค่าซื้อขาย 172.17 ล้านบาท

ทั้งนี้ ราคาหุ้น BEAUTY ปรับตัวขึ้น คาดนักลงทุนซื้อเข้าซื้อเก็งกำไรหลังราคาหุ้นปรับตัวลงมาอย่างต่อเนื่อง
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น BEAUTY ให้ราคาเป้าหมาย 12.30 บาท/หุ้น โดยมีมุมมองเป็นกลางกับ Outlook ของ BEAUTY โดยผู้บริหารคงเป้ารายได้ปี 2561 อยู่ที่ 4,290 ล้านบาท สำหรับไตรมาส 4/61 ผู้บริหารเผยมีแผนที่จะเพิ่มยอดขายโดยจัด Seasonal sale, CRM program, วันคนโสด 11 พ.ย. ซึ่งได้รับการตอบรับที่ดีเกินคาด นอกจากนี้ ยังคาดว่าจะมีออเดอร์จาก 4 platforms ใหม่ หนุน CBEC ขยายตัวต่อเนื่อง
อย่างไรก็ตาม มองว่ากำไรสุทธิไตรมาส 4/61 สูงสุดในรอบปี โดยจะเติบโตต่อเนื่องที่ 379 ล้านบาท (ลดลง 7.2% เมื่อเทียบจากปีก่อน และโต  15.2% เทียบจากไตรมาสก่อน) จาก High season ในไตรมาส 4 คาดรายได้ในประเทศเติบโตโดดเด่น, คาดรายได้ CBEC อยู่ที่ 160 ล้านบาท และเริ่มรับรู้รายได้จากการทำตลาดในประเทศใหม่ๆ เช่น มาเลเซีย, สิงคโปร์
ทั้งนี้ปรับประมาณการกำไรสุทธิปี 2561-2562 ลง -4.6% และ -1.5% อยู่ที่ 1,247 และ 1,502 ล้านบาท ตามลำดับจากสถานการณ์นักท่องเที่ยวจีนที่ปรับตัวลดลงและการบริโภคในประเทศที่มีแนวโน้มที่ฟื้นตัวช้ากว่าที่คาดการณ์เดิม
อย่าไรก็ตาม มองว่าราคาหุ้นที่ปรับตัวลงมาได้สะท้อนปัจจัยลบเกี่ยวกับอัตราการเติบโตของรายได้ในปีนี้ที่ชะลอตัวไปพอสมควรแล้ว